和孫莘老題召伯斗野亭
作者：張琬
朝代：宋

paragraphs: 維舟得古寺，望完多天四平。
晴日暉暉散，晚風泠泠清。
危亭下瞰野，層閣高連甍。
起望斗與牛，淮海相奔傾。
往來誰百年，今昔我平生。
悠悠何所寓，臺上多化城。
與其逐影死，寧似不鳴烹。
咄哉應有止，老矣將安行。
中庭柜子落，丈室霜月明。
此意竟蕭條，猶然笑安榮。